
Z A P I S N I K
Konstituirajuće (ponovljene) sjednice Vijeća Gradske četvrti Donja Dubrava 
održane 7. srpnja 2021.

          Sjednica se održava u dvorani „AB“ u Područnom uredu gradske uprave Dubrava, Dubrava 49,  s početkom u 11,30 sati.
NAZOČNI ČLANOVI VIJEĆA:


- Belec Darijen, Bošnjaković Antun, Božić Igor, Božić Mira, Cetinja Mladen, Draženović Milan, Forgač Ivan, Friganović Adriano, Horvatić Nikola, Ivanek Tomislav, Kavur Alin, Majcan Trpimir, Penava Pejčinović Ankica i Totić Ivan.

OSTALI NAZOČNI:

· Marija Nakić, voditeljica Područnog odsjeka Donja Dubrava

· Marijana Lepur, viši stručni suradnik za rad tijela mjesne samouprave

· Snježana Pehar, stručni referent za rad tijela mjesne samouprave

· Nadica Boroša, stručni referent za rad tijela mjesne samouprave

· Maja Tolić, stručni referent za rad tijela mjesne samouprave

· Silvestar Smrekar, stručni referent za rad tijela mjesne samouprave

Nazočna gošća: Helena Kereta, članica Vijeća Gradske četvrti Gornja Dubrava.

           Sukladno članku 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), konstituirajuću sjednicu Vijeća Gradske četvrti Donja Dubrava sazvao je gradonačelnik Grada Zagreba Tomislav Tomašević, budući da Vijeće Gradske četvrti Donja Dubrava na prvoj sazvanoj sjednici održanoj 17. lipnja nije konstituirano kao niti Vijeće Mjesnog odbora Donja Dubrava na sjednici koja je održana 18. lipnja. Uvodnim dijelom predsjedava pročelnica Gradskog ureda za mjesnu samoupravu Renata Šimon koja sve pozdravlja i poziva da započnu s radom.
Podsjeća na odredbu Odluke koja kaže da ako se vijeće ne konstituira ni na ovoj sjednici, gradonačelnik će sazvati novu konstituirajuću sjednicu u nastavnom roku od 30 dana. Ako se vijeće ne konstituira niti u tom roku, Gradska skupština raspisat će nove izbore.

Pozdravlja sve novoizabrane članove Vijeća Gradske četvrti Donja Dubrava i želi uspješan rad u ovom mandatu kao i zaposlenike Gradskog ureda za mjesnu samoupravu, Područnog odsjeka Donja Dubrava koji će članovima Vijeća pomagati u radu.
Predsjedateljica utvrđuje da je za konstituiranje Vijeća  Gradske četvrti Donja Dubrava potrebna nazočnost većine od ukupno 15 članova  Vijeća. 
Za konstituiranje Vijeća Mjesnog odbora Donja Dubrava potrebna je nazočnost većine od ukupno 7 članova Vijeća.


Evidentiranjem članova na ulazu u ovu dvoranu utvrđeno je da je nazočno 14 članova Vijeća Gradske četvrti i svih 7 članova Vijeća Mjesnog odbora Donja Dubrava. 


Konstatira da su ispunjeni uvjeti za konstituiranje Vijeća Gradske četvrti Donja Dubrava i Vijeća Mjesnog odbora Donja Dubrava te otvara konstituirajuću sjednicu oba Vijeća.


Predsjedteljica predlaže
              


D N E V N I    R E D:


1. Osnivanje i izbor članova Mandatnog povjerenstva


2. Izvješće Mandatnog povjerenstva o provedenim izborima za članove Vijeća 

 
    Gradske četvrti Donja Dubrava s verifikacijom mandata 

     
3. Polaganje prisege članova Vijeća


4. Izbor predsjednika Vijeća


5. Izbor potpredsjednika Vijeća


6. Pitanja i prijedlozi

Nakon izjašnjavanja o prihvaćanju predloženog dnevnog reda, predsjedateljica  utvrđuje da je dnevni red jednoglasno prihvaćen.
Predsjedateljica za sjednicu Vijeća Mjesnog odbora Donja Dubrava predlaže dnevni red naveden u pozivu za sjednicu koji je jednak dnevnom redu sjednice Vijeća Gradske četvrti te nakon provedenog glasovanja utvrđuje da isti prihvaćen jednoglasno, bez rasprave.
Predsjedateljica podsjeća da će se sjednica Vijeća Mjesnog odbora Donja Dubrava nastaviti u vrijeme i na mjestu navedenom u pozivu te članovi Vijeća Mjesnog odbora napuštaju dvoranu.

Člankom 50. stavkom 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 

Na temelju uvida u službene rezultate izbora članova Vijeća Gradske četvrti Donja Dubrava gđa. Renata Šimon konstatira da je najviše glasova dobila kandidacijska lista Možemo! te da je prvi izabrani član Vijeća na toj listi gospođa Ankica Penava Pejčinović. 


Stoga gospođa Ankica Penava Pejčinović nastavlja predsjedati sjednicom Vijeća Gradske četvrti i otvara prvu točku dnevnog reda
Ad 1 – Osnivanje i izbor članova Mandatnog povjerenstva

Radi nastavka daljnjeg rada u skladu s odredbama Poslovnika o radu Vijeća potrebno je osnovati  Mandatno povjerenstvo koje će izraditi izvješće o provedenim izborima za članove Vijeća Gradske četvrti s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.

Na temelju članka 6. i 7. Poslovnika o radu Vijeća Gradske četvrti, gđa Ankica Penava Pejčinović predlaže za predsjednika Mandatnog povjerenstva bude izabran  Tomislav Ivanek, a za članove Trpimir Majcan i Nikola Horvatić.

Otvara raspravu o Prijedlogu zaključka.

            Zaključuje raspravu te daje na glasovanje Prijedlog zaključka o osnivanju i izboru članova Mandatnog povjerenstva.  
Nakon provedenog glasovanja utvrđuje da je jednoglasno donesen
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Gradske četvrti Donja Dubrava (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:


za predsjednika: Tomislav Ivanek;


za članove:       1. Trpimir Majcan  i




  2. Nikola Horvatić.

Ad 2 - Izvješće Mandatnog povjerenstva o provedenim izborima za članove Vijeća Gradske četvrti Donja Dubrava s verifikacijom mandata 


Budući da su članovi Vijeća na prvoj konstituirajućoj sjednici, 17. lipnja već primili Izvješće o provedenim izborima za članove Vijeća Gradske četvrti Donja Dubrava, predsjedavajuća gđa. Ankica Penava Pejčinović i članovi Vijeća usuglasili su se da nije potrebno ponovno čitati Izvješće. Stoga čita Prijedlog zaključka i predlaže primanje na znanje Zaključka o izvješću Mandatnog povjerenstva o provedenim izborima i verifikaciji mandata članovima Vijeća.

Stavlja na glasovanje Prijedlog zaključka te nakon provedenog glasovanja utvrđuje da je jednoglasno donesen
Z A K LJ U Č A K

o Izvješću Mandatnog povjerenstva
           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Donja Dubrava:


1.   PETAR ATANASOSKI           MOŽEMO!, ZAGREB JE NAŠ!, NL, ORaH, ZA GRAD

2.   DARIJEN BELEC
           MOŽEMO!, ZAGREB JE NAŠ!, NL, ORaH, ZA GRAD 

3.   ANTUN BOŠNJAKOVIĆ

KANDIDACIJSKA LISTA GRUPE BIRAČA

4.   IGOR BOŽIĆ




        HDZ, HSLS, HSU

5.   MIRA BOŽIĆ



   „365 STRANKA RADA I SOLIDARNOSTI“

6.   MLADEN CETINJA



      DP, ZELENA LISTA

7.   MILAN DRAŽENOVIĆ 

   „365 STRANKA RADA I SOLIDARNOSTI“

8.   IVAN FORGAČ

         MOŽEMO!, ZAGREB JE NAŠ!, NL ORaH, ZA GRAD

9.   ADRIANO FRIGANOVIĆ



 SDP
10. NIKOLA HORVATIĆ




MOST

11. TOMISLAV IVANEK

 MOŽEMO!, ZAGREB JE NAŠ!, NL ORaH, ZA GRAD

12. ALIN KAVUR



           VESNA ŠKARE OŽBOLT – NL

13. TRPIMIR MAJCAN
                   
              HDZ, HSLS, HSU

14. ANKICA PENAVA PEJČINOVIĆ  MOŽEMO!,ZAGREB JE NAŠ!, NL, ORaH, ZA GRAD

15. IVAN TOTIĆ



            DP, ZELENA LISTA


2. Ovaj će zaključak biti objavljen u Službenom glasniku Grada Zagreba.

Ad 3 - Polaganje prisege članova Vijeća
Predsjedavajuća poziva članove Vijeća da na temelju članka 8. Poslovnika o radu Vijeća Gradske četvrti Donja Dubrava polože prisegu. Čita tekst prisege i poimence proziva članove Vijeća kojima su verificirani mandati, a članovi izgovaraju riječ „Prisežem“
/Potpisani tekstovi prisege članova Vijeća prilažu se ovom zapisniku./
Izabranim članovima Vijeća Gradske četvrti, čiji su mandati verificirani, čestita na izboru i želi puno uspjeha u radu.

Ad 4 - Izbor predsjednika Vijeća  
Predsjedateljica napominje da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 64. stavku 1. Poslovnika o radu Vijeća, glasovanje na sjednici je javno, osim ako na prijedlog najmanje jedne trećine članova Vijeća, Vijeće ne odluči većinom glasova svih članova da se o nekom pitanju glasuje tajno.
A. Bošnjaković napušta sjednicu u 11,47 sati.
Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Članica M. Božić utvrđuje da trećina članova Vijeća predlaže tajno glasovanje za izbor predsjednika, a predsjedateljica moli da članovi Vijeća podnesu pisani prijedlog za tajno glasovanje nakon čega će se glasovati o načinu izbora predsjednika, a ako Vijeće većinom glasova svih članova to izglasa ide se na tajno glasovanje.

Predsjedateljica utvrđuje da su članovi M. Cetinja, T. Majcan, I. Božić, N. Horvatić, M. Draženović i A. Kavur podnijeli prijedlog za tajno glasovanje za izbor predsjednika i stavlja prijedlog na glasovanje te nakon provedenog glasovanja utvrđuje da je većinom glasova uz 8 „za“ i 5 „protiv“ usvojen prijedlog o tajnom glasovanju.

Za provedbu tajnog glasovanja potrebno je imenovati dva člana Vijeća koji će predsjedateljici pomagati u provedbi izbora predsjednika i potpredsjednika Vijeća. 

Predsjedateljica predlaže da to budu: A. Friganović i D. Belec.

Predsjedateljica pita ima li drugih prijedloga.

T. Majcan predlaže M. Božić i D. Beleca.
            Potom stavlja na glasovanje Prijedlog T. Majcana o imenovanju dva člana Vijeća za provedbu tajnog glasovanja za izbor predsjednika Vijeća. Nakon glasovanja utvrđuje da je jednoglasno usvojen            
ZAKLJUČAK

o izboru dva člana Vijeća za provedbu 

tajnog glasovanja za izbor predsjednika Vijeća


Za provedbu tajnog glasovanja za izbor predsjednika Vijeća Gradske četvrti Donja Dubrava biraju se:

1. Mira Božić i
2. Darijen Belec.

Predsjedateljica konstatira da je predan jedan prijedlog kandidata za predsjednika Vijeća gradske četvrti, a podnijeli su ga članovi Vijeća:
    1. Mira Božić
    2. Milan Draženović
    3. Ivan Totić
    4. Mladen Cetinja
    5. Trpimir Majcan i
    6. Igor Božić
    koji za predsjednika Vijeća predlažu Trpimira Majcana.
 Drugih prijedloga nije bilo.
Potom predsjedateljica moli imenovana dva člana Vijeća i djelatnike Gradskog ureda za mjesnu samoupravu da pripreme glasačke listiće i glasačku kutiju. Određuje desetominutnu stanku nakon koje se sjednica nastavlja.
Budući da su glasački listići pripremljeni, predsjedateljica moli članove Vijeća da nakon što ih pojedinačno prozove  preuzmu glasački listić, ispune ga i stave u glasačku kutiju.
Napominje da član Vijeća glasuje tako da na glasačkom listiću zaokružuje samo jedan broj ispred kandidata za kojeg glasuje. Nevažećim se smatraju glasački listići iz kojih se ne može točno utvrditi  za kojeg kandidata je član Vijeća glasovao.

Moli imenovana dva člana Vijeća da joj pomognu. Proziva članove Vijeća i uručuje im glasačke listiće. Slijedi glasovanje. Određuje stanku od deset minuta za prebrojavanje glasačkih listića i izradu izvješća o rezultatima glasovanja.

Predsjedavajući i imenovana dva člana pripremaju izvješće o rezultatima glasovanja.
Nakon stanke, predsjedateljica podnosi izvješće o rezultatima glasovanja za izbor predsjednika Vijeća.
Na osnovi izvješća o rezultatima glasovanja za izbor predsjednika Vijeća konstatira da je  kandidat Trpimir Majcan dobio većinu, odnosno 8 glasova te Vijeće donosi
Z A K LJ U Č A K

o izboru predsjednika Vijeća Gradske četvrti Donja Dubrava


1. Za predsjednika Vijeća Gradske četvrti Donja Dubrava izabran je Trpimir Majcan.


2. Ovaj će zaključak biti objavljen u Službenom glasniku Grada Zagreba.

Predsjedateljica čestita novoizabranom predsjedniku Vijeća Gradske četvrti, želi mu puno uspjeha u radu i poziva ga da se, ukoliko želi, obrati članovima Vijeća te nastavi daljnje vođenje sjednice. 
Predsjednik Vijeća Gradske četvrti zahvaljuje svima na ukazanom povjerenju i nada se da će dobro surađivati bez obzira na stranačku pripadnost jer Gradska četvrt Donja Dubrava ima dosta problema koje će trebati nastaviti rješavati u sljedećem razdoblju.
Ad 5 - Izbor potpredsjednika Vijeća
Predsjednik napominje da prema članku 15. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije te da prema članku 16. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Za izbor potpredsjednika također je podnesen prijedlog za tajno glasovanje te predsjednik utvrđuje da su ga podnijeli članovi M. Cetinja, T. Majcan, I. Božić, N. Horvatić, M. Božić i M. Draženović. Nakon provedenog glasovanja utvrđuje da je većinom glasova uz 8 „za“ i 5 „protiv“ usvojen prijedlog o tajnom glasovanju.

Za provedbu tajnog glasovanja potrebno je imenovati dva člana Vijeća koji će predsjedniku pomagati u provedbi izbora potpredsjednika Vijeća. 

Predsjednik predlaže da to budu ponovno M. Božić i D. Belec.
Potom predsjednik stavlja na glasovanje Prijedlog zaključka o izboru dva člana Vijeća za provedbu tajnog glasovanja za izbor potpredsjednika Vijeća. Nakon glasovanja utvrđuje da je jednoglasno usvojen            
ZAKLJUČAK

o izboru dva člana Vijeća za provedbu 

tajnog glasovanja za izbor potpredsjednika Vijeća


Za provedbu tajnog glasovanja za izbor potpredsjednika Vijeća Gradske četvrti Donja Dubrava biraju se:

3. Mira Božić i

4. Darijen Belec.

Predsjednik moli zaposlenike Gradskog ureda za mjesnu samoupravu da članovima Vijeća uruče prijedlog za potpredsjednika, a članove da ih predaju ispunjene.
Predsjednik konstatira da je predan prijedlog kandidata za potpredsjednika Vijeća gradske četvrti, a podnijeli su ga članovi Vijeća:

1. Mira Božić
2. Milan Draženović

3. Mladen Cetinja

4. Trpimir Majcan

5. Igor Božić i

6. Alin Kavur
    koji za potpredsjednika Vijeća predlažu Alina Kavura.
    Drugih prijedloga nije bilo.
Predsjednik moli imenovana dva člana Vijeća za provedbu tajnog glasovanja za izbor potpredsjednika Vijeća i djelatnike Gradskog ureda za mjesnu samoupravu da pripreme glasačke listiće i glasačku kutiju. Napominje da član Vijeća glasuje tako da na glasačkom listiću zaokružuje samo jedan broj ispred kandidata za kojeg glasuje. Nevažećim se smatraju glasački listići iz kojih se ne može točno utvrditi  za kojeg kandidata je član Vijeća glasovao.

Potom članovi Vijeća preuzimaju glasački listić i slijedi glasovanje. Predsjednik određuje stanku od deset minuta za prebrojavanje glasačkih listića i izradu izvješća o rezultatima glasovanja.

Predsjednik i imenovana dva člana pripremaju izvješće o rezultatima glasovanja.
Nakon stanke, predsjednik podnosi izvješće o rezultatima glasovanja za izbor predsjednika Vijeća.

Na osnovi izvješća o rezultatima glasovanja za izbor potpredsjednika Vijeća konstatira da je  kandidat Alin Kavur dobio većinu, odnosno 8 glasova te Vijeće donosi

Z A K LJ U Č A K

o izboru potpredsjednika Vijeća Gradske četvrti Donja Dubrava


1. Za potpredsjednika Vijeća Gradske četvrti Donja Dubrava izabran je Alin Kavur.


2. Ovaj zaključak bit će objavljen u Službenom glasniku Grada Zagreba.

Predsjednik čestita izabranom potpredsjedniku koji zahvaljuje na ukazanom povjerenju.
Ad Pitanja i prijedlozi
Predsjednik podsjeća da su svi dužni zaposlenicima Gradskog ureda za mjesnu samoupravu predati popunjene upitnike i izjave te potpisane prisege. Predlaže da se materijali za sjednice članovima Vijeća ubuduće šalju e-mailom što su članovi Vijeća prihvatili.

M. Nakić utvrđuje da će uz materijale za sljedeću sjednicu biti proslijeđeni i Statut Grada Zagreba, Pravila Gradske četvrti, Poslovnik o radu Vijeća, Zaključak o korištenju prostora mjesne samouprave, Plan komunalnih aktivnosti Gradske četvrti za 2021., Financijski plan i Program održavanja komunalne infrastrukture u 2021.
Budući da nitko ne traži riječ, konstatira da je dnevni red iscrpljen i zaključuje konstituirajuću sjednicu. 
KLASA: 026-02/21-001/172





URBROJ: 251-06-11-4-21-3
Zagreb, 7. srpnja 2021.

Zapisnik sastavila:

Snježana Pehar

Predsjednik

Vijeća Gradske četvrti

Donja Dubrava

                 Trpimir Majcan, prof.

